Filarmonica Banatul Timișoara

Concert simfonic | Dirijor: HOWARD GRIFFITHS, soliști: ABIGÉL KRÁLIK - vioară, MATHIS ROCHAT - violă
2024-11-08 19:00 - 21:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 8 noiembrie 2024, ora 19:00, la Sala Capitol, Orchestra simfonică „Remus Georgescu” a Filarmonicii Banatul, sub bagheta maestrului Howard Griffiths, ne va purta într-o călătorie muzicală memorabilă căreia doi soliști excepționali, Abigél Králik la vioară și Mathis Rochat la violă, îi vor da o notă aparte prin interpretările lor.
Programul începe cu „Romantic Fantasy” de Arthur Benjamin, o capodoperă dedicată viorii și violei.
Continuăm cu Concertul pentru violă și orchestră în la minor de William Walton, o lucrare ce îmbină eleganța britanică cu temperamentul pasional.
În final, ne vom bucura de selecțiuni din Suitele „Romeo și Julieta” nr. 1 și nr. 2 de S. Prokofiev.

Recital educativ „Miracolul muzicii pentru bebeluși” | MARTA CHIȘ - vioară, MIHAELA FAUR - harpă
2024-11-09 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sâmbătă, 9 noiembrie 2024, la ora 11:00, la Sala Capitol, în interpretarea artistelor Marta Chiș la vioară și Mihaela Faur la harpă, bebelușii vor avea ocazia să experimenteze fascinanta lume a sunetelor.
Programul recitalului educativ „Miracolul muzicii pentru bebeluși” cuprinde o selecție de lucrări concepute pentru a stimula dezvoltarea emoțională și cognitivă a celor mai mici dintre spectatori.

Recital „Forte e piano” | JUAN PÉREZ FLORISTÁN - fortepiano
2024-11-10 20:00 - 21:30 | Sala ARChA, UPT, Bd. Mihai Viteazu, nr. 1, UPT, Timișoara
Musica Ricercata Festival Op. 7 | Vive la Révolution! continuă cu recitalul de fortepiano susținut de Juan Pérez Floristán, duminică, 10 noiembrie 2024, de la ora 20:00, la Sala ARChA a Universității Politehnica Timișpoara. Vom audia lucrări de Jan Ladislav Dussek, cunoscut drept unul dintre precursorii romantismului, și Ludwig van Beethoven, un titan al muzicii clasice.
Juan Pérez Floristán s-a impus pe scena muzicală grație interpretărilor sale captivante și tehnicii remarcabile. Floristán a câștigat numeroase premii prestigioase, reușind să impresioneze atât criticii, cât și publicul din întreaga lume. A studiat la Conservatorul Regal din Madrid și la Hochschule für Musik und Theater din München. Interpretările sale sunt caracterizate prin emoție, claritate și o tehnică desăvârșită, toate acestea făcându-l un pianist deosebit de apreciat.
Fortepiano-ul, un instrument emblematic al secolului XVIII și începutului secolului XIX, rar întâlnit în interpretările contemporane, se distinge de pianul de astăzi prin sunete mai delicate, ce permit nuanțări subtile.

Workshop de fortepiano cu JUAN PÉREZ FLORISTÁN
2024-11-11 11:00 - 12:30 | Sala ARChA, UPT, Bd. Mihai Viteazu, nr. 1, UPT, Timișoara
În 11 noiembrie 2024, la ora 11:00, Sala ARChA a Universității Politehnica Timișoara va fi gazda unui workshop dedicat artei interpretative la fortepiano, susținut de talentatul Juan Pérez Floristán. Artistul va introduce audiența în universul sonor al instrumentului emblematic al secolelor XVIII – XIX, concentrându-se, totodată, asupra importanței expresivității și a interpretării personale. De asemenea, participanții vor avea ocazia să interacționeze direct cu Juan Pérez Floristán, având posibilitatea să înțeleagă tehnica și interpretarea specifice acestui instrument deosebit.

Concert incluziv | Pișcoțel merge la concert
2024-11-13 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Pișcoțel merge la concert. Concert incluziv de muzică clasică pentru persoane cu autism și dizabilități diverse.

Pișcoțel merge la concert de muzică clasică și vă invită pe toți, cu sau fără autism, alături de el!Cu mare bucurie invităm la Filarmonica Banatul, Timișoara persoanele cu autism, neurodiverse, persoanele cu dizabilități intelectuale și/sau fizice, persoanele cu tulburări de anxietate sau depresie și orice om pentru care atmosfera și privirile oamenilor din sălile de concerte pot fi copleșitoare.Orice meloman care nu se teme de un public divers dar iubește muzica clasică este invitat să participe, de asemenea.INTRARE LIBERĂ , PARTICIPAREA SE FACE PE BAZĂ DE REZERVARE LA ACEST LINK: https://forms.gle/oXuFb6JXYE1p3m1K8 Tantrumuri, plânsete, sunete specifice etc. nu supăra pe nimeni și nici nu vor fi judecate. Libertatea de a vă mişca în timpul concertului, de a ieși și reintra în sală.Veți găsi în sala de concert căști antifonice și obiecte cu rol de liniștire.Filarmonica nu are toaletă adaptată utilizatorilor de scaun rulant.

CÂND: 13 noiembrie 2024, ORA 19 ( 7 seara)UNDE: Filarmonica Banatul, Timișoara, Sala Capitol ( Bd. C. D. Loga nr.2)CE: scurt concert de muzică clasicăConcertul este unul INCLUZIV, la care persoanele neurodiverse și persoanele cu dizabilități intelectuale, neurologice, dizabilitate fizică și boli rare sunt așteptate cu mare drag, împreună cu familia si prietenii.La concert sunt, de asemenea, bine-venite și persoane fără dizabilități: seniori, familii cu copii mici, prieteni și oricine simte ca locul nostru, al tuturor, este ÎMPREUNĂ.

PROGRAM ( aproximativ 60 minute):Lucrări de W.A. Mozart, Beethoven, E.Grieg, P.I. CeaikovskiORGANIZATORI: Asociația Copii și Zâne & Asociatia Supereroi printre noiPARTENERI: Filarmonica Banatul, TimișoaraCONTACT: Vlad Colareza / tel 0724424388 (WhatsApp, text sau audio)

”Pișcoțel merge la concert” este un proiect cultural desfășurat de Asociația Copii și Zâne, în colaborare cu Filarmonica Banatul Timișoara , Supereroi printre noi și finanțat de Municipiul Timișoara prin Centrul de Proiecte Timișoara .

Concert extraordinar „Folias Antiguas y Criollas: din lumea veche până la cea nouă” | JORDI SAVALL & HESPÈRION XXI & TEMBEMBE ENSAMBLE CONTINUO
2024-11-14 20:00 - 22:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Joi, 14 noiembrie 2024, Sala Capitol va găzdui un concert extraordinar susținut de Jordi Savall, un virtuoz al muzicii medievale și renascentiste, împreună cu renumitul său ansamblu Hespèrion XXI, alături de Tembembe Ensamble Continuo.
Concertul va explora bogăția și diversitatea tradițiilor muzicale din barocul spaniol și sud-american, punând în lumină conexiunile fascinante între vechi și nou, între stiluri diferite, dar complementare. Sub conducerea lui Jordi Savall, aveți ocazia să experimentați influențele culturale ce au modelat muzica lumii. Jordi Savall este un renumit violist, dirijor și cercetător muzical spaniol, recunoscut pentru contribuțiile sale semnificative în domeniul muzicii medievale și renascentiste. Cu o carieră de peste cinci decenii, el a redat locul bine-meritat al unor opere din diverse tradiții muzicale, promovând un dialog între culturi, prin proiecte inovatoare și ansambluri precum Hespèrion XXI.
Tembembe Ensamble Continuo este un ansamblu de renume internațional, dedicat explorării și interpretării muzicii baroce din regiunea Latino-Americană, care acordă o atenție deosebită tradițiilor muzicale din perioada colonială.
Programul serii va pune accent pe interpretarea autentică, onorând rădăcinile muzicii și adăugând, totodată, un suflu modern.

Concert simfonic educativ „Burghezul gentilom” (14 – 18 ani)| Dirijor: GABRIEL BEBEȘELEA, solist: FLORIN ILIESCU - vioară
2024-11-15 10:00 - 11:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 15 noiembrie 2024, de la ora 10:00, la Sala Capitol, Orchestra simfonică „Remus Georgescu” a Filarmonicii Banatul Timișoara, sub conducerea maestrului Gabriel Bebeșelea, îi invită pe tinerii spectatori la un concert simfonic educativ ce va avea ca punct central muzica creată de doi mari compozitori, Jean Baptiste Lully și Richard Strauss, inspirată de capodopera „Burghezul gentilom” de Molière.
Concertul dedicat categoriei de vârstă 14 – 18 ani va debuta cu Selecțiuni din Burghezul gentilom LWV 43 (1670) de Jean Baptiste Lully, responsabilul cu organizarea evenimentelor culturale de la cu curtea regelui Ludovic al XIV-lea al Franței.
În continuare, tinerii vor audia Suita Burghezul gentilom Op. 60b (1911/17) de Richard Strauss, o reinterpretare modernă a tematicii lui Lully, care îmbină umorul cu stilul sofisticat tipic epocii. Dirijorul și violonistul Florin Iliescu le vor explica celor prezenți povestea din spatele compozițiilor pe care le vor audia.

Concert simfonic „Burghezul gentilom” | Dirijor: GABRIEL BEBEȘELEA, solist: FLORIN ILIESCU | Musica Ricercata Festival Op. 6 - Vive la Révolution!
2024-11-15 19:00 - 21:00 | Timiș
Vineri, 15 noiembrie, de la ora 19:00, la Sala Capitol, publicul este invitat simfonic deosebit, susținut de Orchestra a Filarmonicii Banatul, sub conducerea maestrului Gabriel Bebeșelea.
Solistul serii va fi violonistul Florin Iliescu, un artist apreciat pentru tehnica sa desăvârșită și expresivitatea interpretativă.
Programul va aduce în prim-plan două lucrări celebre, ambele inspirate de comedia „Burghezul gentilom” de Molière: Burghezul gentilom, LWV 43 de J. B. Lully – responsabilul cu organizarea evenimentelor culturale de la curtea regelui Ludovic al XIV-lea al Franței, și Suita Burghezul gentilom de R. STRAUSS – o reinterpretare modernă a tematicii lui Lully, care îmbină umorul cu stilul sofisticat tipic epocii. În program, regăsim, de asemenea, Concertul pentru vioară nr. 9 în Sol major, Op. 8 de Joseph Bologne – Chevalier de Saint-Georges.
Concertul evidențiază conexiunile profunde dintre cele două compoziții și promite să ofere publicului o experiență artistică rafinată.

ÎNTÂLNIRILE VORBITORINCII: Radu Paraschivescu – scriitor, Cătălin Striblea – jurnalist | Întuneric și lumină în muzica pop-rock
2024-11-16 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Cel mai vizionat podcast de cultură, „Vorbitorincii”, vine pentru a doua oară în Musica Ricercata Festival. De data aceasta, în cadrul ediției „Vive la Révolution!”, scriitorul Radu Paraschivescu și jurnalistul Cătălin Striblea se vor întâlni cu publicul timișorean și vor discuta despre „Întuneric și lumină în muzica pop-rock”, evidențiind rolul revoluționar pe care l-a jucat acest tip de muzică la momentul apariției sale și evoluția sa de-a lungul timpului.

Concert extraordinar „Dom 270” | Ansamblul Musica Ricercata | Dirijor: GABRIEL BEBEȘELEA
2024-11-21 20:00 - 22:00 | Domul Romano-Catolic Timișoara, Piața Unirii Nr. 12, Timișoara, timiș, România
Cu ocazia a 270 de ani de la sfințirea emblematicului Dom Romano-Catolic din Timișoara, vă invităm la un eveniment ce aduce în prim-plan armonia dintre muzică și spiritualitate, prin intermediul unui concert extraordinar susținut de Ansamblul Musica Ricercata, sub conducerea maestrului Gabriel Bebeșelea.
Lucrarea propusă sprea audiție este „Misa Trinității” de Michael Haydn. Compoziția se distinge prin echilibrul dintre armonia muzicală și mesajul solemn al liturghiei, Michael Haydn lăsând ca moștenire o lucrare pe care, astăzi, o putem percepe ca fiind o fereastră către o epocă în care muzica era nu doar o formă de divertisment, ci și un mijloc de înălțare spirituală.
Frumusețea interpretării va fi completată de vocile remarcabililor soliști vocali: sopranele Roxane Chalard și Marie Zaccarini, mezzosoprana Charlotte Milbéo, tenorul Nicolae Hațegan și baritonul Vlad Crosman.

Concert simfonic Orchestra simfonică „Remus Georgescu” a Filarmonicii Banatul Timișoara | Dirijor: SASCHA GOETZEL, solistă: ALEXANDRA CONUNOVA – vioară
2024-11-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 22 noiembrie 2024, de la ora 19:00, la Sala Capitol, Orchestra Simfonică „Remus Georgescu” a Filarmonicii Banatul Timișoara, sub bagheta dirijorului în rezidență Sascha Goetzel, vă invităm să luați parte la un concert deosebit. Programul serii include Dansurile Populare Românești, Sz. 68, BB 76 de Béla Bartók, unul dintre cei mai mari compozitori ai secolului XX. Acesta reinterpretează cu măiestrie folclorul, aducând astfel la viață tradiții muzicale autentice.
Urmează Concertul pentru vioară și orchestră în re major, op. 35 de P. I. Ceaikovski, una dintre cele mai importante lucrări pentru vioară, cunoscută pentru bogăția sa emoțională și tehnica virtuoasă.
Călătoria sonoră fascinantă o aduce în fața publicului și pe talentata violonistă Alexandra Conunova, care va interpreta cu pasiune și sensibilitate această capodoperă.
În final, audiem o piesă în primă audiție – Fantezia pentru orchestră „Die Seejungfrau” de A. Zemlinsky. Inspirată din povestea „Mica sirenă” de Hans Christian Andersen.

Lansarea cărții „MUSICA RICERCATA sau 11 povești muzicale surprinzătoare” de GABRIEL BEBEȘELEA
2024-11-24 18:00 - 19:30 | Sala Barocă a Muzeului Național de Artă Timișoara, Piața Unirii Nr. 1, Timișoara
Ultima zi a festivalului prilejuiește o întâlnire aparte – un dialog între public și maestrul Gabriel Bebeșelea, autorul cărții „MUSICA RICERCATA sau 11 povești muzicale surprinzătoare”. Ne vom bucura, de asemenea, de prezența unui invitat special la acest dialog – prof. univ. dr. Dan Negrescu – scriitor.

𝑴𝒖𝒔𝒊𝒄𝒂 𝒓𝒊𝒄𝒆𝒓𝒄𝒂𝒕𝒂, lucrarea pentru pian a lui Ligeti, sintetizează și reunește stiluri diferite, e un fel de istorie concentrată a muzicii – principiu organizator care l-a inspirat pe Gabriel Bebeșelea în crearea unui festival și în scrierea unei cărţi cu același titlu. Cercetând partituri originale și documente de arhivă, el scoate la iveală o reţea de legături între muzicieni născuţi pe teritoriul de azi al României (Bartók, Ligeti, Bergel) sau având tangenţe cu el (Liszt, Brahms, Joachim), și demonstrează, cu pasiune și acribie, că e o enormă greșeală să ignorăm compoziţiile nepublicate ale lui Enescu.
„V-ați pus vreodată întrebarea (inocentă) cum de se pot folosi cuvinte atunci când ești chemat să spui ceva despre muzică? Eu da, și l-am întrebat și pe Gabriel Bebeșelea, rugându-l, dacă se poate, să-mi răspundă în scris. A făcut-o sub forma acestor 11 povestiri «muzicale».Cunoscându-l cu ocazia Centenarului Monica Lovinescu, când, la Ateneu, a dirijat Concertul pentru pian nr. 3 al lui Beethoven, reîntâlnindu-ne apoi în repetate rânduri, am ajuns să mă întreb dacă nu cumva aveam în față un puer aeternus, în sensul în care vorbește Jung despre creatorii «veșnic copii», care «înverzesc și înfloresc într-o abundență inepuizabilă», purtați în tot ce fac «pe aripile unui limbaj strălucitor».L-am cunoscut, așadar, cum era și firesc, dirijând, parcă vrând mai întâi să-mi arate ce este muzica. Apoi, și-a amintit de întrebarea mea. Și vrând să mă ajute să înțeleg cum de se pot folosi cuvinte atunci când ești chemat să spui ceva despre muzică, a scris această carte. Nu pot, împreună cu cititorii, decât să-i mulțumesc.“GABRIEL LIICEANU_________Lansarea cărții are loc duminică, 24 noiembrie 2024, de la ora 18:00, la Sala Barocă a Muzeului Național de Artă Timișoara.
Vă așteptăm cu drag la o discuție interesantă și la sesiunea de autografe!
INTRAREA LIBERĂ!

Concert extraordinar de închidere a Musica Ricercata Festival | Ansamblul Musica Ricercata și Corul „Ion Românu” al Filarmonicii Banatul Timișoara | Dirijor: GABRIEL BEBEȘELEA
2024-11-24 20:00 - 22:00 | Domul Romano-Catolic Timișoara, Piața Unirii Nr. 12, Timișoara, timiș, România
Sub titlul „‘89”, concertul extraordinar susținut de Ansamblul Musica Ricercata și Corul „Ion Românu” al Filarmonicii Banatul Timișoara, duminică, 24 noiembrie, închide ediția „Vive la Révolution!” a Festivalului Musica Ricercata. Sub conducerea dirijorală a maestrului Gabriel Bebeșelea, vom audia Simfonia nr. 3 “Eroica” în mi bemol major, Op. 55 de Ludwig van Beethoven și Recviem în do minor de Luigi Cherubini. Vă invităm să audiați cele două capodopere muzicale și să aflați povestea din spatele acestora, de la ora 20:00, la Domul Romano-Catolic.
Înaintea concertului, de la ora 18:00, la Palatul Baroc din incinta Muzeului de Artă, vă invităm la lansarea cărții „Musica Ricercata sau 11 povestiri muzicale surprinzătoare”, semnată de Gabriel Bebeșelea, și la sesiunea de autografe de după eveniment. Invitatul maestrului va fi scriitorul și publicistul Emil Hurezeanu.

Recital JAZZPARALE | ION BOGDAN ȘTEFĂNESCU - flaut, SORIN PETRESCU - pian și DORU ROMAN - percuție
2024-11-27 19:00 - 20:30 | Sala Multifuncțională a Consiliului Județean Timiș, Bulevardul Revoluției din 1989 nr. 17, Timișoara, 300034
Miercuri, 27 noiembrie 2024, la ora 19:00, Sala Multifuncțională a Consiliului Județean Timiș va fi gazda unui eveniment muzical deosebit – recitalul „Jazz Parale”, care marchează încheierea turneului național „Flautul Fermecat”.
Aceasta va fi o seară ce va oferi publicului o experiență sonoră cu totul captivantă.
În interpretarea a trei maeștri ai muzicii: ION BOGDAN ȘTEFĂNESCU la flaut, SORIN PETRESCU la pian și DORU ROMAN la percuție, notele de jazz și muzică clasică se vor împleti armonios, aducând la viață o selecție impresionantă de lucrări. De la eleganța muzicii lui Mozart, trecând prin ritmurile inovatoare ale lui Dave Brubeck și până la farmecul vibrant al lui Leonard Bernstein, fiecare interpretare va purta publicul într-o călătorie muzicală specială.
Repertoriul include și lucrări semnate de C. Keller, L. van Beethoven, L. Anderson, P. Elinescu și J. Răducanu, aducând astfel un omagiu nu doar jazzului, ci și bogatei tradiții muzicale clasice.
Vă invităm să vă bucurați de o seară plină de ritm, emoție și creativitate.

Concert simfonic | Dirijor: ROBERT MOODY, solist: BRYAN CHENG - violoncel
2024-11-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sub bagheta dirijorului Robert Moody, recunoscut pentru abordarea sa dinamică și plină de pasiune, vă invităm la concertul susținut de Orchestra simfonică „Remus Georgescu” a Filarmonicii Banatul Timișoara, de vineri, 29 noiembrie 2024. De la ora 19:00, la Sala Capitol, vom audia un program ce explorează o paletă diversă de lucrări, evidențiind influențele românești și inovațiile muzicale contemporane.
Astfel, în deschidere audiem Concert românesc pentru orchestră de G. Ligeti – o lucrare ce reflectă rădăcinile folclorice ale muzicii românești, îmbinate cu tehnici moderne de compoziție.
În program, urmează Concertul pentru violoncel și orchestră – lucrare contemporană, în primă audiție, ce îl va avea în centrul atenției de violoncelistul Bryan Cheng – solist în rezidență al Filarmonicii Banatul în Stagiunea 2024-2025. Lucrarea explorează profunzimi sonore neconvenționale și subliniază virtuozitatea solistului.
Rapsodiile nr. 1 și nr. 2 ale lui G. Enescu aduc, în încheiere, un omagiu vibrant rădăcinilor autohtone, reflectând spiritul național și frumusețea peisajului sonor românesc.

Concert vocal-simfonic | Dirijor: RADU ZAHARIA, Soliști: DIANA ȚUGUI - soprană, MIHAELA IȘPAN – mezzosoprană, MARIUS BUDOIU – tenor, GELU DOBREA - bas
2024-12-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 6 decembrie 2024, ora 19:00, la Sala Capitol ne delectăm cu marile opere ale lui Anton Bruckner, în cadrul unui concert vocal-simfonic de excepție. Orchestra simfonică și Corul Filarmonicii Banatul Timișoara, sub conducerea lui Radu Zaharia vor interpreta „Te Deum”, în do major, WAB 45, o compoziție ce aduce în prim-plan muzica sacră, interpretată de artiștii noștri și cei patru soliști invitați: Diana Țugui (soprană), Mihaela Ișpan (mezzosoprană), Marius Budoiu (tenor) și Gelu Dobrea (bas).
Continuând cu Simfonia nr. 2, în do minor, WAB 102, concertul va explora bogăția și complexitatea sonoră caracteristică lui Bruckner, oferind o experiență auditivă captivantă redată de orchestrația grandioasă, ce va face ca experiența sonoră să fie cu atât mai impresionantă.

Recital educativ Muzică din desene animate (2-7 ani)
2024-12-07 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sâmbătă, 7 decembrie 2024, la ora 11:00, la Sala Capitol vă invităm să pătrundeți în lumea magică și plină de veselie a desenelor animate! Destinat copiilor cu vârste între 2 și 7 ani, recitalul educativ va aduce la viață muzica din cele mai iubite desene animate.
Ana David și Carmen Iuga la vioară, Darius Tereu la violoncel, Bogdan Preda la flaut și Andreea Olariu la pian, vor interpreta aranjamente minunate realizate de Cristian Spătaru. Cu siguranță, micuții vor fi încântați să recunoască melodiile îndrăgite ce fac parte din universul lor de joacă!
Prezentat de Ionuț Marian Pîrvulescu, evenimentul promite să fie o experiență interactivă și plină de amuzament, unde muzica se îmbină cu povestea, stimulând imaginația și creativitatea copiilor. Veniți să vă bucurați de o dimineață specială în compania personajelor voastre preferate și a muzicii clasice!

Recital educativ Colinde în jurul lumii | Ansamblul VOCES TIMISIENSES
2024-12-11 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Miercuri, 11 decembrie 2024, la ora 15:00, la Sala Capitol, vă invităm la un recital educativ deosebit: Colinde în jurul lumii! Această experiență muzicală va aduce bucuria sărbătorilor de iarnă în inimile copiilor, printr-o călătorie sonoră fascinantă în diverse colțuri ale lumii.
Ansamblul VOCES TIMISIENSES, sub bagheta dirijorului Lucian Onița, va interpreta cu pasiune și entuziasm colinde tradiționale din diferite culturi, oferind spectatorilor ocazia să descopere frumusețea și diversitatea tradițiilor muzicale de Crăciun.
Vom fi ghidați în călătoria noastră de actorul Adrian Jivan.

Spectacol dramatic-simfonic Recviem IN MEMORIAM dedicat victimelor comunismului | Dirijor: GABRIEL BEBEȘELEA, soliști: LUIZA FATYOL – soprană, MARTINIANA ANTONIE – mezzosoprană, MARIUS BUDOIU – tenor, CRISTIAN HODREA – bas | Regizor: LEVENTE KOCSÁRDI, dramaturg: MONA DONICI
2024-12-15 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
La 35 de ani de la Revoluția din Decembrie 1989, cinstim memoria eroilor căzuți în lupta pentru libertate printr-un spectacol dramatic-simfonic. Evenimentul îmbină teatrul și muzica simfonică într-un concept aparte ce presupune recitarea a șapte monoloage scrise special cu această ocazie de Mona Donici, în direcția de scenă a regizorului Levente Kocsárdi, urmate de interpretarea lucrării vocal-simfonice Recviem IN MEMORIAM dedicat victimelor comunismului.
Duminică, 15 decembrie 2024, de la ora 19:00, pe scena Sălii Capitol vor urca artiștii Orchestrei simfonice „Remus Georgescu” și Corului „Ion Românu” ale Filarmonicii Banatul Timișoara, sub conducerea maestrului GABRIEL BEBEȘELEA. Soliști vor fi soprana Luiza Fatyol, mezzosoprana Martiniana Antonie, tenorul Marius Budoiu și basul Cristian Hodrea.
Conceptul, ce a presupus crearea unei lucrări alcătuite din șapte părți, scrise de compozitori din tot atâtea state foste membre ale blocului comunist unde au avut loc revoluții, îi aparține maestrului GABRIEL BEBEȘELEA. Premiera lucrării a avut loc în 2023, anul în care Timișoara și-a exercitat titlul de Capitală Europeană a Culturii, în prezența celor șapte compozitori.
Coregrafie: Anca Stoica
Interpretează: Andrei Elek, Ana-Maria Pandele, Darie Doklean, Maria Leca, Iulia Ioana, Alexandru Negrea, Christopher Oancea-Cîtu
Video: Sebastian Hamburgher
Sunet: Sebastian Bayer
Lumini: Dorian Bolca

Recital incluziv Colinde în jurul lumii | Ansamblul Voces Timisienses
2024-12-16 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara își continuă misiunea începută odată cu concertul incluziv organizat împreună cu asociațiile Copii si Zâne și Supereroi printre noi, în 13 noiembrie, de a veni în întâmpinarea iubitorilor de muzică clasică din rândul persoanelor cu diverse nevoi speciale. Astfel, în data de 16 decembrie 2024, de la ora 19:00, organizăm pentru ele un recital de colinde, susținut de Ansamblul Voces Timisienses, dirijat de Lucian Onița.

INTRAREA LIBERĂ (inclusiv pentru aparținători)!
Haideți să ne bucurăm împreună de magia sărbătorilor care se apropie!

Concert vocal-simfonic educativ de Crăciun (12-18 ani) | Dirijor: CIPRIAN TEODORAȘCU, soliști: CRISTINA MARIA OLTEAN – soprană, ȘTEFAN von KORCH - tenor
2024-12-20 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Visează la magia sărbătorilor alături de noi! Te invităm să savurezi o dimineață specială, plină de muzică și bucurie, vineri, 20 de cembrie, de la ora 10:00, la Sala Capitol. Concertul simfonic educativ le este destinat tinerilor cu vârste cuprinse între 12 și 18 ani, oferindu-le ocazia de a descoperi frumusețea muzicii clasice.
Sub bagheta dirijorului Ciprian Teodorașcu, orchestra simfonică și Corul Filarmonicii Banatul ne vor purta într-o călătorie sonoră memorabilă. Alături de aceștia, soliștii Cristina Maria Oltean (soprană) și Ștefan von Korch (tenor) ne vor încânta cu vocile lor impresionante, aducând la viață cele mai frumoase colinde.

Concert vocal-simfonic extraordinar de Crăciun | Dirijor: CIPRIAN TEODORAȘCU, soliști: CRISTINA MARIA OLTEAN – soprană, ȘTEFAN von KORCH - tenor
2024-12-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Una dintre cele mai mari bucurii în preajma sărbătorilor de iarnă este să ascultăm colinde. Și, pentru că iubim tradițiile muzicale românești prilejuite de sărbătoarea Crăciunului, dar și pentru că ne încântă cele din repertoriul universal, reunim cele mai îndrăgite colide din repertoriul românesc și universal într-un singur concert.
Astfel, vineri, 20 decembrie 2024, de la ora 19:00, la Sala Capitol, vă invităm să ne bucurăm împreună cu Orchestra și Corul Filarmonicii Banatul Timișoara, sub conducerea dirijorală a lui Ciprian Teodorașcu, de cele mai frumoase colinde din lume.
Soliștii concertului, soprana Cristina Maria Oltean și tenorul Ștefan von Korch vor da culoare acestui program de sărbătoare.
Corul va fi pregătit de maestrul Iosif Todea.

TOATE BILETELE AU FOST VÂNDUTE!

Concert vocal-simfonic extraordinar de Anul Nou | Dirijor: RADU POPA, soliști: PAULA IANCIC – soprană, COSMIN IFRIM – tenor
2024-12-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Întâmpinăm cu bucurie apropierea Anului Nou printr-un concert vocal-simfonic de excepție, luni, 30 decembrie 2024. Sub îndrumarea maestrului Radu Popa, membrii Orchestrei și Corului Filarmonicii Banatul Timișoara ne vor încânta cu un program special ales pentru această ocazie festivă.
Alături de soprana Paula Iancic și tenorul Cosmin Ifrim, artiștii vor interpreta lucrări celebre semnate de J. Strauss, G. Verdi, C. Orff, B. Smetana, C. Chaplin și A. Hopkins.
Vă invităm cu căldură să sărbătorim împreună dragostea pentru muzica clasică, într-o seară de neuitat.

Concert simfonic | Dirijor: GABRIEL BEBEȘELEA, solist: DUMITRU POCITARI – vioară
2025-01-10 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Primul concert din 2025 are loc vineri, 10 ianuarie 2025, sub conducerea dirijorală a maestrului Gabriel Bebeșelea. Orchestra simfonică „Remus Georgescu” a Filarmonicii Banatul va debuta cu Concertul pentru vioară și orchestră în re major, op. 77 de Johannes Brahms, o capodoperă ce evidențiază virtuozitatea viorii, ce îl va avea, de această dată, ca solist pe talentatul Dumitru Pocitari. Ascultăm apoi Simfonia nr. 8 în sol major, op. 88, B. 163 de Antonín Dvořák, considerată una dintre cele mai rafinate creații ale compozitorului.

EN
The first concert of 2025 takes place on Friday, January 10, 2025, under the baton of maestro Gabriel Bebeșelea. The „Remus Georgescu” Symphony Orchestra of the Banatul Philharmonic will debut with the Concerto for violin and orchestra in D major, op. 77 by Johannes Brahms, a masterpiece that highlights the virtuosity of the violin, which this time will have the talented Dumitru Pocitari as soloist. Then we listen to Symphony no. 8 in G major, Op. 88, B. 163 by Antonín Dvořák, considered one of the composer’s finest creations.

Recital de pian DRAGOȘ MIHĂILESCU
2025-01-16 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Lucrări celebre ale marilor compozitori J. S. BACH, W. A. MOZART, J. BRAHMS, dar nu numai, se vor auzi la Sala Capitol, joi, 16 ianuarie 2025, în interpretarea unuia dintre cei mai îndrăgiți pianiști din România – DRAGOȘ MIHĂILESCU.
Artistul, recunoscut pentru măiestria sa interpretativă, va urca pe scenă începând cu ora 19:00.

Concert simfonic | Dirijor: RADU POPA, soliști SIMON TRPČESKI - pian, CVINTETUL MAKEDONISSIMO
2025-01-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În deschiderea concertului simfonic de vineri, 17 ianuarie 2025, vă invităm să audiați, în interpretarea Orchestrei simfonice a Filarmonicii Banatul condusă de maestrul Radu Popa, selecțiuni din Suita pentru orchestră de varietăți de D. Șostakovici. Apoi, orchestra și apreciatul pianist Simon Trpčeski (Solist în Rezidență al Filarmonicii Banatul Timișoara în Stagiunea 2024/25) vor da viață superbei lucrări Rhapsody in Blue de G. Gershwin. În a doua parte a concertului continuăm să explorăm noi teritorii sonore și ne delectăm cu muzică macedoneană, alături de Hidan Mamudov (clarinet, saxofon și caval), Vladimir Krstev (vioară), Alexander Somov (violoncel) și Vlatko Nushev (percuție), membri ai Cvintetului Makedonissimo.

Recital educativ - Miracolul muzicii pentru bebeluși (0-2 ani) | MARTA CHIȘ – vioară, MIHAELA FAUR - harpă
2025-01-18 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
SOLD OUT!
Două talentate artiste ale Filarmonicii Banatul Timișoara: MARTA CHIȘ la vioară și MIHAELA FAUR la harpă le-au pregătit un program special celor mai mici spectatori, în cadrul recitalului educativ „Miracolul muzicii pentru bebeluși”. Cei mici vor avea ocazia să se familiarizeze cu sunetul muzicii clasice, sâmbătă, 18 ianuarie, de la ora 11:00, la Sala Capitol.

EN
Two talented artists of The Banatul Philharmonic: MARTA CHIȘ on the violin and MIHAELA FAUR on the harp prepared a special program for the youngest spectators, as part of the educational recital „Miracle of music for babies”. The little ones will have the opportunity to familiarize themselves with the sound of classical music, on Saturday, January 18, from 11:00 a.m., at the Capitol Hall.

Concert simfonic | Dirijor: STEFAN GEIGER, solist: DINU MIHĂILESCU – pian
2025-01-24 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică „Remus Georgescu” a Filarmonicii Banatul Timișoara, sub conducerea dirijorală a maestrului Stefan Geiger, va interpreta, în deschidere, Suita „Jocuri populare din Transilvania” de C. SILVESTRI. Apoi, vom audia Concertul nr. 3 pentru pian și orchestră, în mi major, Sz 119 de B. BARTÓK, lucrare ce îl va avea ca solist pe talentatul pianist Dinu Mihăilescu. În încheiere, ascultăm Simfonia nr. 1, în mi bemol major, op. 13 de G. Enescu.

EN
The „Remus Georgescu” Symphony Orchestra of the Banatul Philharmonic, under the conductorship of maestro Stefan Geiger, will open the „Jocuri populare din Transilvania” Suite by C. SILVESTRI. Then, we will listen to Concert no. 3 for piano and orchestra, in E major, Sz 119 by B. BARTÓK, a work that will feature the talented pianist Dinu Mihăilescu as soloist. In the end, we will listen to Symphony no. 1, in E flat major, op. 13 by G. Enescu.

Recital educativ Coloane sonore din filme celebre (7-12 ani) | Corul „Ion Românu” al Filarmonicii „Banatul” Timișoara
2025-01-28 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Corul „Ion Românu” al Filarmonicii Banatul Timișoara, dirijat de maestrul Iosif Todea, îi invită pe copii la un recital captivant. În cadrul evenimentului, vom audia coloanele sonore ale unor filme îndrăgite și, în același timp, vom urmări proiecții ale acestor pelicule. Mezzosoprana Ana Kui împreună cu baritonii Alexandru Șuca și Eugen Goldiș vor da strălucire celebrelor lucrări. Moderatorul Adrian Jivan va fi puntea de legătură dintre artiști și tinerii spectatori.

EN
The „Ion Românu” choir of The Banatul Philharmonic, conducted by maestro Iosif Todea, invites children to an exciting recital. During the event, we will listen to the soundtracks of some beloved moovies and at the same time watch screenings of it. The mezzo-soprano Ana Kui together with the baritones Alexandru Șuca and Eugen Goldiș will give shine to the famous works. Moderator Adrian Jivan will be the bridge between the artists and the young viewers.

Pachet promoțional - „Februarie la Filarmonică - 5 concerte la doar 120 de lei”
2025-01-30 08:00 - 2025-02-06 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Fie că ești un pasionat al muzicii clasice sau doar vrei să descoperi magia unui concert live la Filarmonica 𝐵𝑎𝑛𝑎𝑡𝑢𝑙, avem o ofertă specială pentru tine! În februarie, îți oferim 5 𝐜𝐨𝐧𝐜𝐞𝐫𝐭𝐞 𝐥𝐚 𝐝𝐨𝐚𝐫 𝟏𝟐𝟎 𝐝𝐞 𝐥𝐞𝐢 – o ocazie unică să te bucuri de sunetul orchestrei și de atmosfera spectaculoasă a sălii de concert.

Grăbește-te! Oferta este valabilă doar până pe 6 februarie, data primului concert din pachet. Cu un singur click, îți rezervi locul pentru cinci seri magice în compania muzicii clasice.

Tot ce trebuie să faci este să accesezi link-ul https://shorturl.at/pzyIr și să-ți alegi locurile din segmentul dedicat campaniei, iar acestea vor fi rezervate automat pentru toate cele cinci concerte. Simplu, rapid și accesibil!

Campania este activă între 27 ianuarie și 6 februarie 2025, în limita locurilor disponibile. Nu rata șansa de a transforma luna februarie într-un adevărat regal muzical!
